RAPORT DE ACTIVITATE PE ANUL 2021

 In anul 2021 am reușit să realizăm în comună, impreună cu consiliul local și funcționarii din primărie două mari proiecte de investitii, respectiv:

1. ”Modernizarea și dotarea școlii gimnaziale Regina Elisabeta” – reabilitarea tuturor sălilor de clasă și dotarea lor cu mobilier nou, amenajarea laboratoarelor, a grupurilor sanitare, centrala termica noua cu sistem de incalzire prin calorifere, garaj pentru microbus și spațiu de depozitare a lemnelor de foc;
2. ”Modernizarea și dotarea căminului cultural din Băiuț”- subzidire spre flotația minei pentru a împiedica apele pluviale sa se scurgă în clădire, fosă septică proprie, racord electric, alimentare cu apă.

 De asemenea, s-a intervenit si s-au executat lucrări la rețeaua de captare și cea de alimentare cu apă potabilă a satelor Băiuț și Strâmbu Băiuț.

S-au executat lucrări de pietruire a ulițelor și a porțiunii neasfaltate din satul Poiana Botizii.

De asemenea, s-au executat lucrări de cadastrare sistematică și s-a stabilit nomenclatura stradală în toate cele trei sate.

Am reușit să imbunătățim site-ul primăriei în vederea transmiterii de informații corecte cetățenilor și am introdus sistemul de plată online Global pay.

Am reamenajat trei birouri de la parterul cădirii: urbanism, registru agricol și asistență socială și am creat ghișee pentru a combate și a impiedica răspândirea COVID 19.

Am reușit de asemenea să implementăm un sistem de suraveghere stradală cu un numar de 25 de camere video.

La sfârșitul anului am achiziționat un sistem propriu de iluminat festiv de sărbători.

## În plan cultural- artistic am organizat în parteneriat cu [Rock N' Road Friends Club](https://www.facebook.com/rocknroad.friendsclub) Baia Mare Ziua copilului, Ziua minerului, Târg de Crăciun și un eveniment caritabil pentru strângerea de fonduri pentru o familie a cărei casă a fost mistuită de flăcări.

## Am achiziționat de asemenea un minim de echipament necesar desfășurării activității în cadrul serviciului voluntar de pompieri.

## În plan sportiv, s-au desfășurat activități intense la sala de sport și pe gazonul sintetic, competiții sportive zonale. Prin sponsorizări s-au obținut două mese de tenis, mingi, palete.

Tot in cursul anului 2021 am reușit după multă implicare și mari eforturi să readucem cele 1609 hectare de pădure comunală în administrarea Direcției silvice Maramureș, după ce timp de 7 ani a fost administrată și păzită de către Ocolul silvic privat ”Salcâmul„ din localitatea Ciumești, județul Satu Mare.

Ne considerăm mulţumiţi împreună, funcţionari publici, Consiliu local şi cetăţeni de realizările noastre comune, în limita bugetului local destul de auster.

 Primar,

 Viorica Maciuc